SL Uradni list Evropske unije C 314/5

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 314/04)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„LIMONE FEMMINELLO DEL GARGANO“

N. CE: IT/00297/10.6.2003

ZOP (X) ZGO ( )

Ta povzetek je informativne narave. Vsi zainteresirani in zlasti proizvajalci zadevnih ZOP ali ZGO se lahko s celotno specifikacijo seznanijo na nacionalni ravni ali pri pristojnih službah Evropske komisije (1)

1. Pristojna služba države članice:

Naziv: Ministero delle Politiche Agricole e Forestali Naslov: Via XX Settembre, 20 — I-00187 Roma Telefon: (39-06) 481 99 68 Telefaks: (39-06) 42 01 31 26 E-naslov: qtc3@politicheagricole.it

2. Vlagatelj:

2.1 Naziv: Consorzio di tutela e valorizzazione „Gargano Agrumi“

2.2 Naslov:

Via Salita della Bella — I-71018 Vico del Gargano (FG) Telefon: (39-0884) 96 62 29 Telefaks: (39-0884) 96 63 99

2.3 Sestava: pridelovalec ali proizvajalec/predelovalec (X) drugo ( )

3. Vrsta proizvoda:

Razred 1.6 — Sveže sadje in zelenjava.

4. Specifikacija:

(povzetek pogojev iz člena 4 (2))

4.1 Ime: „Limone Femminello del Gargano“

4.2 Opis: Svež sadež sorte Citrus limonium vrste femminello comune z gladko lupino, znan tudi kot lustrino (Citrus limonium tenue R.), ali podolgovate vrste, znan tudi kot fusillo (Citrus limonium oblungum R.).

Glavne lastnosti „Limone Femminello del Gargano“ so:

Vrsta limon z gladko lupino (lustrino):

podolgovata oblika,

posebno gladka, zelo tanka lupina, bledo rumene barve,

minimalni premer v sredini: 50 mm,

teža najmanj 80 g,

flavedo je bogata z eteričnimi olji in ima zelo močno aromo,

sadež sestoji iz 8 do 11 koščkov,

meso in sok sta citronasto rumene barve z zelo malo pečkami: sok odtehta 35 % teže sadeža in ima stopnjo kislosti najmanj 3,5 na 100 ml.

Limone podolgovate vrste (fusillo):

elipsasta oblika,

srednje debela lupina, dokaj gladka, živo citronasto rumene barve,

minimalni premer v sredini: 60 mm,

teža najmanj 100 g,

flavedo je bogata z eteričnimi olji in ima zelo močno aromo,

sadež sestoji iz 8 do 11 koščkov,

meso in sok sta citronasto rumena. Sok odtehta 30 % teže sadeža in ima stopnjo kislosti najmanj 3,5 na 100 ml.

4.3 Geografsko območje: Geografsko območje in območje pakiranja sta v provinci Foggia (Regija Apulija) in zajemata občine Vico del Gargano, Ischitella in Rodi Garganico, zlasti severni del predgorja Gargano — obalni del in zaledje — od Vico del Gargano in Rodi Garganico do Ischitella.

4.4 Dokazilo o poreklu: Vsaka faza proizvodnega procesa je pod stalnim nadzorom. Sledljivost proizvodov poteka preko obratov za pakiranje in registrov proizvajalcev, ki jih vodi nadzorni organ.

Sledljivost proizvoda in dokazilo porekla se zagotovlja z evidentiranjem vseh limoninih nasadov v ustrezni register, ki ga vodi in posodablja nadzorni organ, ki tudi zagotavlja podrobnosti o lokaciji nasadov in količinah pridelka, ki so prijavljene nadzornemu organu. Vse pravne in fizične osebe, ki so vpisane v registre, nadzoruje nadzorni organ, ki je določen v proizvodnih specifikacijah in ustreznem načrtu za nadzorovanje.

4.5 Metoda pridobivanja: Proizvodna specifikacija določa, da mora biti limonin nasad posajen v skladu z orografskimi pogoji in pogoji tal, ki so značilni za območje pridelave. Nagnjen teren se terasira z zidovi iz suhega kamenja ali nasipi. Ko je potrebno, se zaščiti proti mrzlim vetrovom s protivetrno zaščito, narejeno pretežno iz hrasta (lokalni material), trstjem in mrežami.

V skladu s tradicijo se uporablja izključno melangolo (citrus mearda), tako certificirana po veljavni zakonodaji.

Drevesno strukturo sestavljata dve glavni in dve stranski veji, kar omogoča, da dobi listje krožno obliko v kvadratastem okviru in pri tem tvori izravnani polkrog, znan kot „presekana kupola“, ker omogoča zračenje in obiranje.

Nasadi so posajeni na tradicionalen način, po šahovskem vzorcu, z gostoto med 250 in 400 drevesi na hektar.

Namakanje limonovcev se izvaja med majem in oktobrom.

Proizvodnja limon ne sme presegati 35 ton na hektar.

Obiranje je ročno, s škarjami. Obira se skozi celo leto, saj tla, podnebne razmere in posebne lastnosti limoninih nasadov zagotavljajo, da limonovci obrodijo daljše časovno obdobje. Umetno dozorevanje sadeža je prepovedano.

Pakiranje proizvoda ZGO „Limone Femminello del Gargano“ poteka izključno na področju proizvodnje, kot je določeno v točki 4.3, da se zagotovita nadzor in sledljivost proizvoda ter da se preprečijo poškodbe, ki bi vplivale na kakovost proizvoda.

4.6 Povezava: Specifične krajevne okoljske razmere, kot so tla in podnebje v obalnem in vlažnem mediteranskem pasu predgorja Gargano ter tradicionalne izkušnje lokalnih kmetov, ki segajo daleč v zgodovino, so pripomogle k temu, da je sadež „Limone Femminello del Gargan“ že v dalnji preteklosti privlačil tuje trge in bil cenjen zaradi svoje edinstvenosti in predvsem zaradi posebne arome, po kateri se razlikuje od limon, ki se pridelujejo v drugih italijanskih regijah.

Pridobivanje limon v Garganu je še vedno tradicionalna oblika poljedelstva, ki se izvaja mehansko in kjer igra obrezovanje pomembno vlogo. Skozi čas se je v zvezi s poljedelstvom v Garganu nakopičilo celo bogastvo kmetijskega strokovnega znanja in izkušenj, ki se prenašajo iz generacije v generacijo.

Prvi trgovinski odnosi s Severno Ameriko segajo v leto 1884 in so pomenili znaten delež pridobivanja citrusov. Prva zgodovinska dokumentacija o limonah „Limone Femminello del Gargano“ je iz leta 1000; najzgodnejše zapise o pridelavi na tem območju pa najdemo v statistiki Kraljevine Neapelj iz leta 1811, ko je bilo 60 % proizvodnje namenjeno izvozu.

4.7 Organ, pooblaščen za preverjanje skladnosti proizvodov s specifikacijo: Organ, pooblaščen za preverjanje skladnosti proizvodov s specifikacijo, je pristojni javni organ.

4.8 Označevanje: „Limone Femminello del Gargano“ morajo biti dane na trg za porabo v zaprti, trdi embalaži rastlinskega izvora, kot sta les ali karton, s prostornino med 1 kg do 25 kg. Embalaža mora zagotoviti, da najmanj 80 % sadežev, zavitih ali nezavitih, nosi označbo ZGO„Limone Femminello del Gargano“. To označbo morajo limone vsebovati tudi, če se prodajajo posamično.

Embalaža mora vsebovati označbe:

„Limone Femminello del Gargano“ (kateri lahko sledi trgovsko ime „lustrino“ ali„fusillo“), logotip, ime ZGO in vse označbe, ki zadevajo proizvajalca, obrat za pakiranje, trgovca na drobno in prodajno neto težo.

certificiran proizvod, ki vsebujejo zaščiteno označbo proizvoda, je edina sestavina zadevne skupine proizvodov;

uporabniki zaščitene označbe proizvoda so pooblaščeni s strani imetnikov zadevne pravice intelektualne lastnine, ki so združeni v sindikatu in jim je Ministrstvo za kmetijstvo dodelilo nadzorno vlogo. Sindikat je odgovoren za njihovo evidentiranje in nadzorovanje pravilne uporabe zaščitene označbe. V odsotnosti nadzornega sindikata, bo te funkcije izvajalo Ministrstvo za kmetijstvo in gozdarstvo kot nacionalni organ odgovoren za izvajanje Uredbe (EGS) št. 2081/92.

Logotip sestoji iz stilizirane podobe dveh limon z listnato krošnjo znotraj elipsaste krone, v kateri je zapisano besedilo „Limone Femminello del Gargano“.

Slika z limonama in besedilom „Limone Femminello del Gargano“ so bledo rumene barve, krošnja z listi je zelena.

4.9 Nacionalne zahteve: —

(1) Evropska komisija – Generalni direktorat za kmetijstvo – Enota za politiko kakovosti kmetijskih proizvodov – B-1049 Bruselj.